**Testun ar gyfer y wefan yng Nghymraeg.**

Mae LawWorks Cymru wedi’i leoli yng Nghymru ac mae’n darparu cymorth penodol i gynyddu mynediad at gyfiawnder ledled y wlad.

Mae LawWorks Cymru yn gweithredu ledled Cymru gyda’r nod o gynyddu mynediad at gyfiawnder drwy ei gwneud mor hawdd â phosibl i gyfreithwyr cymwys wirfoddoli eu hamser ar gyfer prosiectau cyngor cyfreithiol.

Er na all Pro Bono ddisodli system Cymorth Cyfreithiol a ariennir yn dda, ac ni ddylai wneud hynny, serch hynny rydym yn credu y gall prosiectau Pro Bono effeithiol a chynaliadwy nid yn unig gael effaith enfawr ar fywydau'r rhai na fyddai fel arall yn gallu fforddio cymorth gyda phroblemau cyfreithiol cyffredin, ond gallant hefyd gynnig datblygiad a chyfleoedd i gyfreithwyr unigol a myfyrwyr y gyfraith; dod â'r gymuned gyfreithiol ynghyd; a dylanwadu ar newid polisïau mewn modd ystyrlon.

Rydym yn gweithio gydag amrywiaeth o randdeiliaid ledled y wlad – gan gynnwys timau cyfreithiol, darparwyr cymorth cyfreithiol, ysgolion y gyfraith, elusennau a sefydliadau yn y sector cyhoeddus, i gyflawni prosiectau craidd LawWorks yng Nghymru. Gweler isod am ragor o fanylion.

[Rhwydwaith Clinigau LawWorks](https://www.lawworks.org.uk/solicitors-and-volunteers/get-involved/pro-bono-clinics): Mae rhwydwaith ffyniannus yng Nghymru. I drafod ymuno â’r rhwydwaith, datblygu clinigau, neu wirfoddoli mewn clinigau, cysylltwch â [David White](mailto:david.white@lawworks.org.uk?subject=Clinigau%20LawWorks%20yng%20Nghymru). Rydym yn rhoi pwyslais penodol ar ddatblygu partneriaethau iechyd/cyfiawnder yng Nghymru – h.y.: clinigau sy’n mynd i’r afael â’r cysylltiad rhwng anghenion cyfreithiol sydd heb eu diwallu a materion meddygol.  
[Atebion Cyfreithiol Am Ddim](https://www.lawworks.org.uk/solicitors-and-volunteers/get-involved/free-legal-answers) (FLA): Rydym yn archwilio potensial y llwyfan cynghori ar-lein unigryw hwn i fynd i’r afael ag anialdiroedd ym maes cyngor cyfreithiol yng Nghymru. I gael rhagor o wybodaeth am ein gwaith FLA yng Nghymru, cysylltwch â [Suzy McGarrity](mailto:suzy.mcgarrity@lawworks.org.uk?subject=Atebion%20Cyfreithiol%20am%20Ddim%20yng%20Nghymru).    
[Rhaglen Nid-er-Elw:](https://www.lawworks.org.uk/legal-advice-not-profits) Rydym yn awyddus i recriwtio cyfreithwyr gwirfoddol yng Nghymru i gefnogi mudiadau nid-er-elw lleol gyda chyngor cyfreithiol. Rydym hefyd yn gweithio gyda Chyngor Gweithredu Gwirfoddol Cymru i godi ymwybyddiaeth o’r rhaglen ymysg elusennau yng Nghymru.  
[Hyfforddiant](https://www.lawworks.org.uk/solicitors-and-volunteers/training-and-events): Mae LawWorks yn darparu amrywiaeth o hyfforddiant ac adnoddau am ddim a gyda chymhorthdal ar gyfraith hawliau a sgiliau ymarfer, gan gynnwys nifer sy’n benodol i gyfraith ddatganoledig a’r cyd-destun Cymreig.

*Sylwch nad yw LawWorks yn rhoi cyngor yn uniongyrchol i unigolion. I gael cyngor am ddim, ewch i’n tudalen*[*'Cyngor Cyfreithiol i Unigolion'*](https://www.lawworks.org.uk/legal-advice-individuals)*.*

Gwirfoddoli Pro Bono

Mae gennym wybodaeth am amrywiaeth o gyfleoedd gwirfoddoli pro bono yng Nghymru. Mae’r cyfleoedd diweddaraf i'w gweld yn yr adran [‘Cymryd Rhan’](https://www.lawworks.org.uk/solicitors-and-volunteers/get-involved/pro-bono-opportunities) ar ein gwefan.

I drafod unrhyw rai o'r cyfleoedd hyn, y cyfleoedd uchod, neu eich nodau pro bono eich hun, cysylltwch â [David](mailto:david.white@lawworks.org.uk?subject=Rhagor%20o%20wybodaeth%20am%20LawWorks%20Cymru) neu [Suzy](mailto:suzy.mcgarrity@lawworks.org.uk?subject=Rhagor%20o%20wybodaeth%20am%20LawWorks%20Cymru%20).

Pwyllgor Pro Bono Cymru

Mae LawWorks Cymru yn falch o weithredu fel ysgrifenyddiaeth Pwyllgor Pro Bono Cymru, ar y cyd ag Advocate.

Mae’r pwyllgor yn cynnwys ymarferwyr y gyfraith, cynrychiolwyr o’r sector cynghori elusennau, ac aelodau o’r farnwriaeth sydd wedi ymrwymo i hyrwyddo dull cydgysylltiedig o ymdrin â Pro Bono yng Nghymru; ac mae’n cael ei gadeirio ar y cyd gan Clive Watkins o Watkins a Gunn, Cymdeithas y Gyfraith Caerdydd a’r Cylch, Cyngor Cymdeithas y Gyfraith, a Bwrdd Cenedlaethol Cymru; a HHJ Robert Harrison, Barnwr Sifil dynodedig Cymru.

Nod y pwyllgor yw bod yn ganolbwynt ac yn bwynt cyswllt cyntaf ar gyfer gweithgarwch Pro Bono yng Nghymru.

Ewch i [wefan y Pwyllgor Pro Bono](https://www.probonocommittee.wales/) i gael rhagor o wybodaeth.

Aelodaeth

Diolch i Gronfa Gymunedol y Loteri Genedlaethol, gall cwmnïau cyfreithiol a thimau cyfreithiol sydd â phencadlys yng Nghymru gofrestru i fod yn aelodau o LawWorks am ddim. Mae hon yn ffordd wych o roi cynnig ar fanteision bod yn aelod!

I gael rhagor o wybodaeth edrychwch ar ein [tudalennau aelodaeth](https://www.lawworks.org.uk/why-pro-bono/why-lawworks).

Cysylltu â ni

I gael rhagor o wybodaeth am ein gwaith yng Nghymru, neu i gymryd rhan, cysylltwch â [Tîm LawWorks Cymru](mailto:lawworkscymru@lawworks.org.uk?subject=Rhagor%20o%20wybodaeth%20am%20LawWorks%20Cymru%20).

I gael y wybodaeth ddiweddaraf am ein gwaith, [cofrestrwch](https://www.lawworks.org.uk/about-us/newsletters-and-updates) i gael ein cylchlythyrau!